Nogomet na Olimpijskim igrama 1908.
Nogomet na Olimpijskim igrama 1908. je bio nogometni turnir odigran između 19. i 24. oktobra 1908. godine. Turnir je odgran na stadionu White City u Londonu. Nogomet na OI 1908. u Londonu je bilo prvo nogometno takmičenje koje službeno priznaje FIFA i igran je između nacionalnih ekipa za razliku od prethodna dva turnira na kojem su nastupali klubovi. Prvobitno je na turniru trebalo učestvovati osam ekipa uključujući i dvije iz Francuske. Međutim, ekipe predstavnice Mađarske i Bohemije nisu učestvovale na turniru. Ostalih šest ekipa učestvovalo je na turniru igrajući nokaut sistem. Velika Britanija je pobjedom u finalu osvojila zlatnu medalju. Drugo mjesto je osvojila Danska a treće Holandija. Na turniru je odigrano šest utakmica i postignuto 48 golova što je iznosilo 8 datih golova po utakmici. Najbolji strijelac turnira je bio danski reprezentativac Sophus Nielsen koji je postigao 11 golova uključujući i postignutih rekordnih 10 golova protiv Francuske u polufinalu. Na turniru za Dansku je nastupio i poznati matematičar Harald Bohr, mlađi brat Nielsa Bohra.